ഗവ. ജീവനക്കാര്ക്ക് കോവിഡ് ക്വാറന്റീന് സ്പെഷ്യല് കാഷ്വല് ലീവ് ഒരാഴ്ച തിരുവനന്തപുരം: സര്ക്കാര്, അര്ധസര്ക്കാര്, പൊതുമേഖല, സ്വയംഭരണ സ്ഥാപനങ്ങളിലെ ജീവനക്കാരുടെ കോവിഡ് ക്വാറന്റീന് സ്പെഷ്യല് കാഷ്വല് ലീവ് ഏഴു ദിവസമാക്കി സര്ക്കാര് ഉത്തരവിറക്കി. കോവിഡ് പോസിറ്റീവ് ആയവരും പ്രാഥമിക സമ്ബര്ക്ക പട്ടികയിലുള്ള ജീവനക്കാരും പൊതുഅവധികള് ഉള്പ്പെടെ ഏഴു ദിവസം കഴിഞ്ഞ് ടെസ്റ്റ് ചെയ്ത് നെഗറ്റീവ് ആയാല് ഓഫിസില് ഹാജരാകണം. ആരോഗ്യവകുപ്പിന്റെയോ തദ്ദേശസ്വയംഭരണ വകുപ്പിന്റെയോ സാക്ഷ്യപത്രത്തിന്റെ അടിസ്ഥാനത്തില് പ്രത്യേക കാഷ്വല് അവധി അനുവദിക്കും. കോവിഡ് രോഗിയുമായി പ്രാഥമിക സമ്ബര്ക്കപട്ടികയില് വന്ന ജീവനക്കാരന് മൂന്നു മാസത്തിനിടയില് കോവിഡ് രോഗമുക്തനായ വ്യക്തിയാണെങ്കില് ക്വാറന്റീനില് പോകേണ്ടതില്ല. ഇവര് കോവിഡ് നിര്ദ്ദേശങ്ങള് പാലിച്ചും രോഗലക്ഷണങ്ങള്ക്ക് സ്വയം നിരീക്ഷണത്തില് ഏര്പ്പെട്ടും ഓഫിസില് ഹാജരാകുകയും രോഗലക്ഷണം കണ്ടാല് ഉടന് ചികിത്സ തേടുകയും വേണം